Det var byråsjef i Finansdepartementet Ole Edvard Buck og fullmektigene Karelius August Arntzen og Erik Røring Møinichen i Justisdepartementet som i 1828 innbød til å abonnere på . Formålet var «at de Grundsætninger, der i den offentlige Forvaltning ere de herskende, at alle væsentlige og indgribende Foranstaltninger i det Større som i det Mindre, saavidt Omstændighederne tillade det, komme til offentlig Kundskab». Gjennom 1800-tallet hadde tidsskriftet alltid tre redaktører, mens det på 1900-tallet var to. I begynnelsen dekket redaktørene selv kostnadene ved utgivelsen, før Justisdepartementet i 1843 overtok utgiftene til trykning og ga redaktørene et lite honorar.